જયદેવ અને રાણાનો અનુક્રમે વિરપૂર અને જેતલસર આઉટ પોસ્ટનો સમય પૂરો થયો અને બંનેને બે સપ્તાહ માટે રાજકોટ પોલીસ હેડ કવાર્ટરમાં આવવાનું હતુ જેમાં એક સપ્તાહ ફીંગરપ્રિન્ટ એમ. ઓ. બી. ની પ્રાયોગીક તાલીમનું પણ હતુ જેતપૂરથી બંને ફોજદારો બેગબીસ્તરા લઈને સીધા રાજકોટ બસ સ્ટેન્ડ પાછળ આવેલ સીટી ગેસ્ટ હાઉસમાં આવ્યા બંને જણાને આ વિશ્રામગૃહમાં એડવાન્સ બુકીંગ કરાવવું પડે તેવી કોઈ વ્યવસ્થાનો ખ્યાલ ન હતો પરંતુ સીટી ગેસ્ટ હાઉસમાં આવતા કાઉન્ટર મેનેજર સજજન હતા તેમણે બે બેડનો ‚મ ફાળવી દીધો બંનેને થયું કે હવે પંદર દિવસ આરામથી ટુંકા થઈ જશે જયદેવ અને રાણા દિવસે ઓફીસ કામગીરી કરતા અને સાંજના રાજકોટ શહેરમાં હરતા ફરતા.